PSIHANALIZA 


Dicţionar de termeni, 
noţiuni, 
expresii 


Abreacţie 
Procedeu utilizat în psihanaliză care constă în retrăirea şi 
purjarea emoţiilor traumatice responsabile de apariţia 
simptomelor nevrotice. Pentru prima Dai 

oară abreacţia a fost utilizată ca metodă 

terapeutică de dr. losif Breuer, din Viena, 
mentor şi colaborator al lui Sigmund 
Freud. 


Acte ratate 
Erori neintenţionate din seria 


lapsusurilor, uitărilor sau pierderilor, 
care au fost studiate de psihanaliză. Ele se substituie 
unor acte conştiente, inten- ţionate, lăsînd să se 
întrevadă tendinţe şi moţiuni psihice inconştiente, gata 
să erupă în viaţa conştientă. Psihanaliza acordă şi azi 
un interes deosebit studiului acestor fenomene. 


Antagonism psihic 

Expresia sugerează o atitudine de ambivalenţă psihică, 
sau în termeni obi şnuiţi de conflict. Psihanaliza a pus 
în evidenţă pentru prima oară caracterul conflictual al 
vieţii noastre psihice care înglobează pulsiuni şi 
tendinţe care au scopuri şi obiecte polarizate. 


Asociaţii libere 

In psihanaliză, metodă de investigare psihică ce constă 
în faptul de a relata orice trece prin minte fără a 
exercita asupra conţinutului mentale vreo cenzură de 
orice formă ar fi. Se aseamănă, oarecum, cu dicteul 
spontan din şedinţele mediumnice. Metoda a fost creată 
de Sigmund Freud, atunci cînd s-a hotărît să renunţe la 
aportul hipnozei în investigarea amintirilor pacientului. 


Complexul lui Oedip 
Complexul nuclear al psihismului uman, după opinia 
psihanalizei, descoperit de Freud în urma propriei sale 


auto-analize. Structural acest complex este definit astfel: 
atracţie erotică a băieţelului pentru mama sa (la 
fetiţă, raporturile se schimbă) şi ostilitate 
marcată faţă de tatăl, pe care vrea să îl 
înlocuiască alături de mamă. Există şi complexul lui 
Oedip negativ în care atracţia erotică se manifestă faţă 
de părintele de acelaşi sex. 

Soluţionarea normală a complexului lui Oedip presupune 
integrarea imaginii paternale (identificarea cu tatăl) şi 
deplasarea sau sublimarea libidoului incestuos. In 
realitate, această soluţionare optimă este departe de a 
fi realizată în viaţa reală. Aşa cum o indică şi drama 
Oedipului istoric, reminiscenţele erosului care are ca 
obiect mama sînt conservate chiar şi la o vîrstă adultă. 
În psihanaliză, analiza oedipului constituie piatra 
unghiulară a procesului tera- peutic. 


Complex psihic 

Termenul îi aparţine lui C.G.Jung şi desemnează o 
formaţiune psihică determinată ca un conglomerat de 
idei, emoţii, afecte şi impulsuri motrice, care 
constelează în chip autonom. (Timiditatea este un 
exemplu de complex psihic.) Complexele structurează 
psihicul uman şi nu au întotdeauna un caracter morbid. 


Conţinut arhetipal 

(In psihologia lui C.G.Jung) conţinut psihic care are o 
dimensiune colectivă, de maximă generalitate. 

Complex autonom inconştient care corespunde 
“trăsăturilor de comportament" ale biologilor (patterns 
of behaviour). 


Conţinut manifest 

termen utilizat în psihologia visului la Freud, desemniînd 
forma pe care o capătă visul la trezirea visătorului, 
forma în care a fost el visat şi memorat de visător. 


Fenomen funcţional 

Proces psihic autonom descris de Silberer, în virtutea 
căruia conținuturile mentale ale stării de veghe sînt 
simbolizate în starea de somn. 


Idei latente 
Ideile care au stat la baza creării visului, oferind 


conţinutul dinamic al al structurii onirice. Dorinţele 
visului care pot fi reduse la noţiuni şi idei concrete. 


inconştient 

Termen central utilizat de psihanaliză pentru a 
desemna acele reprezentări şi pulsiuni psihice care 
sînt inaccesibile minţii conştiente. Termenul înglobează 
mai multe semnificaţii după cum avem de-a face cuo 
considerare descriptivă sau dinamică a activităţii 
psihice. Din punct de vedere descriptiv, inconştientul 
desemnează reprezentările care se află într-o 

stare latentă, inconştientă dar se pot reîntoarce în 
conştient printr-un simplu efort de concentrare asupra 
lor. Din punct devedere dinamic, inconştientul 
desemnează acele materiale psihice care sînt refulate, 
respinse din con ştienţă şi menținute inconştiente 
deoarece nu sînt conforme cu orientarea morală şi etică 
a subiectului ( supraeului). 


Lapsus calami 
Eroare de scriere, care intră la capitolul acte ratate, 
studiate de psihanaliză. 


Lapsus linguae 
Eroare de vorbire, care intră la capitolul acte ratate 
studiate de psihanaliză. 


Libido 

Temen care desemnează în psihanaliză mărimea 
excitaţiei sexuale. Libidoul este pentru instinctul sexual 
ceea ce este foamea pentru cel alimentar. In general, şi 
sub influenţa lui C.G.Jung, termenul desemnează ideea 
de tendinţă, înclinaţie, apetit, în sensul de excitație 
psihică acţionînd ca un imbold interior spre o acţiune 
exterioară. 


Metoda amplificării 

Metodă de interpretare a visului impusă de C.G.Jung, 
care constă în asocierea materialului oniric cu elemente 
extrase din religii, mituri, legende şi basme populare, 
într-un cuvînt cu materiale colective. Metoda a fost 
deja utilizată de Freud, atunci cînd a apelat la ajutorul 
basmelor în interpretarea viselor unui pacient. 

Această metodă devine, în şcoala lui Jung, o adevărată 


hermeneutică critivată, de altfel, de şcoala freudiană. 


Mecanisme psihice de defensă 

Termenul înglobează toate acele mecanisme psihice 
care sînt angajate în dialectica conştientului şi 
inconştientului în viaţa psihică normală şi anormală. 
Refularea este un asemenea mecanism care împiedică 
accesul la conştienţa individului a materialelor psihice 
indezirabile din punct de vedere moral. Alte mecanisme: 
formațiunea reacţională, proiecția, deplasarea, 
condensarea, sublimarea, identificarea cu agresorul, 
raţionalizarea ş.a. 


Metoda asociaţiilor libere 

Procedeu terapeutic avansat de Freud care constă în 
exigenţa solicitată pacientului de a-i relata terapeutului 
tot ceea ce îi trece prin minte fără a supune 
conținuturile mentale care se derulează în chip spontan 
unei cenzuri intelectuale sau morale. 


Mijloace de investigare a inconştientului 

Există mai multe tehnici de investigare şi conştientizare 
a conţinuturilor psihice inconştiente. Dintre ele 
enumerăm: asociaţiile libere, interpretarea actelor 
ratate, interpretarea viselor şi 

simbolurilor. Aceste mijloace constituie însăşi metoda 
psihanalitică. 


Misoneism 

Reacţie psihologică de refuz şi respingere a tot ceea ce 
este nou sau implică schimbare atit pe plan cultural, cît 
şi socio-relaţional. Este specific societăţilor primitive 
tradiţionaliste şi imobiliste şi, în general, persoanelor 
vîrstnice. 


Nevroză 

Afecţiune psihică larg răspîndită care poate fi supusă 
tratamentului psihanalitic. Spre deosebire de psihotic, 
insul nevrozat este conştient de condiţia sa, rămîne 
activ social şi capabil de muncă şi satisfacţii afectiv- 
intelectuale. 


Postură infantilă 
Postură relaţională specifică vîrstei infantile, care se 


caracterizează printr-o atitudine globală pasivă- 
receptivă faţă cuplul parental. În relaţiile adulte, p. i. 
desemnează adeseori o schemă relaţională de tip 
master-slave, sau sado-mazochistă. 


Proces de individuaţie 

Scopul final al terapiei junghiene. El desemnează 
trecerea de la fiinţa parcelată, disociată a individului 
istoric, la cea plenară, completă, care a realizat Sinele. 
Jung crede că acest proces este descris în alchimia 
tradiţională prin sintagme ca unirea contrariilor, 
conjuncţia opuşilor, conjuncţia soare-lună, mariajul 
regal etc. In prima fază acestui proces conştiinţa este 
inghiţită de inconştient, pentru a renaşte în final 
revivificată (după ce va fi integrat conținuturile psihice 
refulate, sau care nu au făcut niciodată parte din 
conştiinţa individului). 


Psihanaliză 

Termenul desemnează concomitent trei 

aspecte: metodă de tratament a afecţiunilor nevrotice; 
metode de investigare a inconştentului pihic; cuno 
ştinţele extrase pe această cale. 


Psihanaliză aplicată 

Ramură a psihanalizei care se ocupă cu studiul 
fenomenelor culturale şi spirituale. Ea debutează cu 
lucrările lui Freud dedicate studiilor extraclinice. 


Psihologie abisală T 

O altă desemnare genericăa psihanalizei. Intrucît se 
ocupă de cercetarea conţinuturilor inconştientului 
psihic, psihanaliza poate fi numită abisală. 


Psihologie dinamică 

O psihologie care se axează pe premiza, confirmată de 
realitatea clinică, a conflictului dintre forţe psihice 
antagoniste. Ea pune un accent central pe sarcina 
invetigării inconştientului psihic, pe interpretare şi 
asimilare a materialelor inconştiente. Diferă atît de 
psihiatrie, cît şi de psihologie. Psihanaliza este o 
psihologie dinamică. 


Refulare 


Proces psihic autonom prin care anumite materiale 
psihice: reprezentări, afecte, impuslii, sînt împiedicate 
să aceadă la conştient. Ele sînt astfel împiedicate să 
se traducă în act fie că este vorba de simpla 
conştientizare, fie de o excitarea motilităţii. 


Refulat 
Produsul refulării; materiale psihice refulate. 


Simptom nevrotic 
Manifestare clinică a unui conflict nevrotic. 


Supradeterminare 

Termenul include ideea de stratificare a cauzelor 
apariţiei simptomelor nevrotice. Supradeterminarea se 
poate aplica şi în interpretarea producţiilor culturale, 
simbolice, mitologice, atunci cînd mai multe surse sau 
interese psihice au contribuit la constituirea unei 
imagini, simbol, mitologemă, filozofemă. 


Tată devorator 

Versantul psihic negativ, castrator, al imaginii 
arhetipului paternal în psihologia junghiană. Reprezetări 
culturale ale tatălui devorator găsim în Vechiul 
Testament, şi în general în miturile care descriu 
personaje mistice - divinităţi, mînioase, distructive, sau 
situaţii fatale care evocă arhetipul paternal. 


Tendinţa refulată şi instanţa refulantă 
Tendinţa psihică refulată are mai tot timpul, în 
psihanaliză, un caracter sexual (a nu se confunda cu 
sexualul genital). Instanţa refulantă se identifică cu 
cenzura morală a individului situată în supraeu. 


Tendinţe psihice incompatibile 

In psihanaliză, expresia desemnează un cuplu de forţe 
psihice antagoniste, care opun deobicei tendinţele 
morale ale individului (supraeul, idealul eului etc.) şi 
pulsiunile sale animale. Din cele din urmă fac parte, în 
general, pulsiunile erotice şi agresive. 


Travaliul oniric 
Proces psihic prin care conţinutul latent al visului 
(ideile latente) este transformat în conţinut manifest. 


Interpretarea visului constă tocmai în inversarea acestui 
proces, prin care faţada visului este redusă la 
conţinutul latent. Travalul oniric - munca visului - 
cuprinde mai multe faze din care cităm: deplasarea, 
condensarea , simbolizarea, reprezentarea prin 
invers. Cea mai importantă şi fază este, însă, 
regresiunea reprezentărilor verbale la stadiul de 
percepții vizuale. 

